OpenLLM-France/wikimedia huggingface dataset:
# Timbroù Tripolitania

Tripolitania pe Tripolitana a vez graet eus rannvro Tripoli, keoded eus kornog Libia, e hanternoz Afrika. Tiriad an Impalaeriezh Otoman e oa a-raok na kouezhfe etre daouarn an Italianed e 1911, goude ur brezel etre rouantelezh Vittorio Emanuele III a-enep Turkia hag a echu gant sinadur Feur-emglev Lausanne d'an 18 a viz Here 1912.
Emren eo ar vro ez-ofisiel, nemet aloubet eo mui pe vui gant an Italianed goude ar Brezel-bed kentañ. Dont a ra da vezañ un drevadenn zisheñvel diouzh Libia etre ar 26 a viz Even 1927 hag an 3 a viz Kerzu 1934. Staget e vo ouzh Libia warlerc’h.
Ac’hubet e vo gant an armeoù saoz e 1943, ha meret ar vro (ha hini Cyrenaica) gant melestradurezh ar Rouantelezh Unanet betek 1951.
Gant ar rummad gouestlet da Brezegerezh ar Feiz e krog e 1923 an embann timbroù evit Tripolitania gant an aotrouniezh italian. Timbroù italian dreistmoullet int, betek 1925.
Adalek 1926 ez eus lakaet er-maez rummadoù a-ratozh evit broioù dindan dalc’h Italia Mussolini, unan oc’h enoriñ da skouer an “Institute Coloniale Italiano” : skeudennaouiñ a ra ur vaouez roman war-sav, o tec’hel ur c’hleze en he dorn dehou hag ur pal en dorn fall.
Un toullad rummadoù evit ar post dre garr-nij zo embannet etre 1931 ha 1933. E miz Here 1934 ez eus embannet c’hwec’h timbr evit brudañ Eil Diskouezadeg Arzoù an Trevadennoù. Da c’houde e vo graet gant timbroù trevadenn italian Libia e korn-bro Tripoli.
Red an Eil brezel-bed a gas ar Saozon da verañ Tripolitania adalek 1943.
Etre 1948 ha 1950 : emañ ar velestradurezh soudardel saoz e penn ar vro. Timbroù gant poltred ar Roue George VI dreistmoullet M.E.F. (“Middle East Forces” ) a zo implijet e Tripolitania, evel e Cyrenaica, Eritrea hag Etiopia da c’houlz-se.
Etre 1950 ha 1951 : ar velestradurezh nann-soudardel a embann timbroù saoz dreistmoullet "B A TRIPOLITANIA M A L " evit "British Administration" (Melestradurezh Breizh-Veur) ha “Military Administration Lire” (Lira ar Velestradurezh Soudardel).
E 1951, pa c’hoarvez dizalc’hidigezh Rouantelezh Libia e koll Tripolitania e bersonelezh postel.

## Pennadoù kar

* Timbroù Cyrenaica
* Timbroù Fezzan Ghadames
* Timbroù Libia
a vo kavet e Wikimedia Commons.
# Timbroù Zoulouland

Statud ur vro gwarezet gant ar Rouantelezh Unanet he deus bet Zoulouland etre 1888 ha 1894. Melestradurezh ar Post a grogas da vezañ oberiant d’ar 1añ a viz Mae 1888, pa emezelas Zoulouland ha Natal da Unvaniezh Postoù ar Bed (U.P.B.). Lakaet e voe e gwerzh timbroù saoz dreistmoullet gant Natal Revenue Zululand pe Zululand hepken e 1888. Etre 1888 ha 1894 ez eus bet graet gant timbroù Natal dreistmoullet ZULULAND.
E-pad daou vloaz (1894-1896) ez eo deuet Zoulouland da vezañ un drevadenn saoz. Moulet ez bet eta timbroù ispisial gant poltred ar Rouanez Viktoria, dindan an anv « Zululand ».
Lonket e voe ar vro gant trevadenn saoz Natal e 1896 hag implijet timbroù ar vro-se diwar neuze. Un tiriad eus Suafrika eo hiriv.

## Pennad kar

* Timbroù Natal
# Timbroù Zambezia

Krouet e voe Kompagnunezh Zambezia d’an 20 a viz Mae 1892, met ne badas ket labour merañ ar gompagnunezh portugalat-se er rannvro eus gevred Afrika, kontrol da Gompagnunezh Nyasa. E 1894 e voe savet ez ofisiel Proviñs Zambezia, kêrioù bras Tete ha Quelimane a voe staget outi betek 1913.
Ar pevarzek timbr kentañ embannet e 1894 zo heñvel an eil ouzh egile, war-bouez al liv a cheñch gant talvoud-gwerzh pep timbr. Diskrivañ a reont poltred ar Roue Carlos Iañ Portugal. Patrom an eil rummad (1898), gant e boltred ivez, a zo anavezet e pep trevadenn eus Impalaeriezh trevadennel Portugal. ZAMBEZIA zo skrivet du war wenn en traoñ.
Dreistmoullet e voe an timbroù-se e 1902 hag e 1905 evit doujañ ouzh feur ar prizioù kresket. Goude an dispac’h e Portugal e 1910 e voe ouzhpennet REPUBLICA a-dreuz an timbroù kozh.
Ne oa mui emren melestradurezh ar postoù e Zambezia e 1920, melestradurezh an drevadenn a embanne an timbroù a voe implijet er vro en he fezh neuze.

## Pennadoù kar

* Timbroù Mozambik
* Timbroù postoù prevez Mozambik
# Timbroù Zanzibar - Burevioù gall

Ar burevioù-post gall zo bet digor e Zanzibar etre 1894 ha 1904.
Timbroù gall boutin dreistmoullet gant moneiz ar vro zo bet embannet da gentañ. E 1902 avat e kaver timbroù gall c’hoazh nemet ar meneg Zanzibar a gemer plas an anv Frañs. Dreistmoullet int gant prizioù e moneiz Zanzibar.
Rouez ha prizius-tre eo an timbroù-se bremañ.
# Timbroù Wenden

Emañ porzh Wenden e Republik Latvia, war vord ar Mor Baltek. Cēsis eo e anv bremañ. Brudet eo ar geoded o vezañ ma 'z eus c’hoarvezet eno un emgann taer e miz Even 1919, da vare ar brezel evit dieubidigezh ar broioù balt, etre Alamaned, Latviz hag Estoniz.
Emren e oa postoù ar geoded, ha timbroù zo bet embannet eno adalek 1862 ha betek an 23 a viz Meurzh 1901, pa voe serret melestradurezh lec’hel ar postoù. Timbroù Rusia a veze implijet etre 1901 ha 1918, ar bloaz ma voe dizalc'h ar vro ; e 1940 e voe e dalc'h URSS, ha dizalc'h en-dro adal 1990.

## Gwelout ivez

* Timbroù Latvia
# Val-de-Drôme

Val-de-Drôme :
| Iliz Sept-Vents ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Vire |
| Kanton | Aunay-sur-Odon |
| Kod kumun | 14672 |
| Kod post | 14240 |
| Maer Amzer gefridi | Sylvie Lenourrichel 2017-2020 |
| Etrekumuniezh | Pré-Bocage Intercom |
| Poblañsouriezh ||
| Poblañs | 881 ann. (2020) |
| Stankter | 32 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 89 m — brasañ 233 m |
| Gorread | 27,62 km² |
| kemmañ |
Val-de-Drôme a zo ur gumun eus departamant Calvados e Bro-C'hall, krouet e 2017.

## Istor

Krouet eo bet d'ar 1añ a viz Genver 2017, o vodañ kumunioù Dampierre, La Lande-sur-Drôme, Saint-Jean-des-Essartiers ha Sept-Vents.

## Monumantoù ha traoù heverk

* Kastell Dampierre.
* Iliz La Lande-sur-Drôme.
* Iliz Saint-Jean-des-Essartiers.
* Sept-Vents e 1944.

## Melestradurezh

Roll ar vaered :
| Mare | Mare | Anv | Strollad | Karg |
| 2017 | → bremañ | Sylvie Lenourrichel | Dehoù-diseurt | Kuzulierez departamant (abaoe 1998) |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 30 Gwengolo 2016
* ↑ (fr) « Sylvie Lenourrichel élue maire de la nouvelle commune Val de Drôme », La Renaissance - Le Bessin, 5 Genver 2017.
# Val Rezzo

Val Rezzo zo ur gumun en Italia e Proviñs Como, e rannvro Lombardia.
# Val Camonica

Ar Val Camonica (Traoñienn ar bobl Camunni) eo anv traoñienn ar stêr Oglio e Lombardia, en Italia.
# Val Piriou

Val Piriou, lesanvet Lady bigoude de la haute couture, bet ganet d’an 30 a viz Eost 1963 e Roazhon hag aet d’an Anaon d’an 13 a viz Meurzh 1995 e Kemper, a oa ur stilourez vreizhat. Adkempennet he deus dilhad hengounel Breizh.
# Val-du-Layon

Val-du-Layon :
| Bro | Anjev |
| Melestradurezh ||
| Stad | Frañs |
| Rannvro | Broioù al Liger |
| Departamant | Maine-et-Loire |
| Arondisamant | Añje |
| Kanton | Chemillé-Melay |
| Kod kumun | 49292 |
| Kod post | 49190, 49750 |
| Maer Amzer gefridi | Gérard Tremblay 2016-2020 |
| Etrekumuniezh | Communauté de communes Loire Layon Aubance |
| Lec'hienn web | http://www.valdulayon.fr |
| Poblañsouriezh ||
| Poblañs | 3 455 ann. (2020) |
| Stankter | 117 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 12 m — brasañ 104 m |
| Gorread | 29,63 km² |
| kemmañ |
Val-du-Layon a zo ur gumun eus departamant Maine-et-Loire e Bro-C'hall, krouet e 2015.

## Istor

Krouet eo bet d'an 31 a viz Kerzu 2015, o vodañ kumunioù Saint-Aubin-de-Luigné ha Saint-Lambert-du-Lattay.

## Monumantoù ha traoù heverk

* Pont dreist al Layon.
* Fornioù raz e Saint-Aubin.

## Melestradurezh

Roll ar vaered :
| Mare | Mare | Anv | Strollad | Karg |
| Genver 2016 | → bremañ | Gérard Tremblay | | |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Préfecture de Maine-et-Loire, Recueil spécial des actes administratifs n° 89 - 25 novembre 2015. Pages 9-10-11, arrêté n° DRCL/BCL/2015-74 du 16 novembre 2015 portant création de la commune nouvelle de Val-du-Layon.
# Val Masino

Val Masino zo ur gumun eus Italia, e proviñs Sondrio e Lombardia.
# Val-de-Vie

Val-de-Vie :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Livarot |
| Kod kumun | 14576 |
| Kod post | 14140 |
| Maer Amzer gefridi | Jean-Paul Saint-Martin 2016-2020 |
| Etrekumuniezh | Communauté de communes du Pays de Livarot |
| Poblañsouriezh ||
| Poblañs | 537 ann. (2020) |
| Stankter | 28 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 69 m — brasañ 233 m |
| Gorread | 19,17 km² |
| kemmañ |
Val-de-Vie a zo ur gumun eus departamant Calvados e Bro-C'hall, krouet e 2016 gant un anv nevez-flamm. Dont a ra hec'h anv eus ar stêr Vie a dreuz ar gumun.

## Istor

Krouet eo bet d'ar 1añ a viz Genver 2016, o vodañ kumunioù La Brévière, La Chapelle-Haute-Grue, Sainte-Foy-de-Montgommery ha Saint-Germain-de-Montgommery.

## Monumantoù ha traoù heverk

* La Gosselinaie e Sainte-Foy-de-Montgommery.

## Melestradurezh

Roll ar vaered :
| Mare | Mare | Anv | Strollad | Karg |
| 7 Genver 2016 | → bremañ | Jean-Paul Saint-Martin | | Retredad |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 23 Kerzu 2015
* ↑ (fr) « Le Val-de-Vie a Jean-Paul Saint-Martin pour maire », Ouest-France, 11 Genver 2016.
# Val Brembilla

Val Brembilla zo ur gumun eus Italia, e proviñs Bergamo, e rannvro Lombardia.
# Val Duèira

Ar Val Duèira (en okitaneg, Saonenn an Duèira ), pe Val di Susa (en italianeg), pe Val de Suse (en galleg), zo ur saonenn en Alpoù, e kornôg Piemonte, er c'huzh-heol da gêr Torino. Lodennoù anezhi zo stag ouzh Bro-C'hall.
Treuzet eo ar saonenn gant an Dora Riparia, adstêr d'ar Po.
Dont a ra anv italianek ar saonenn eus hini kêr Susa, a zo e kember an Doria hag ar val Cenis.
Ar menez uhelañ eo ar Rocciamelone.

## Gwelet ivez

* Traoñiennoù Okitanek
# Valentine de Sainte-Aldegonde

Marie Valentine de Sainte-Aldegonde, ganet d'an 29 a viz Mae 1820, ha marvet d'an 23 aviz Gwengolo 1891, a oa ur briñsez c'hall, dugez Dino.

## He buhez

Merc'h e oa d'ar c'hont Charles Camille de Sainte-Aldegonde ha d'ar gontez Adélaïde Joséphine de Bourlon de Chavange, intañvez ar marichal Pierre Augereau, dug Castiglione.
D'an 8 a viz Here 1839 e timezas da Alexandre-Edmond de Talleyrand-Périgord, 3e dug Dino (1813-1894). E kastell Beauregard e Cellettes (Loir-et-Cher), perc'hennet gant he mamm, e voe lidet an eured.
C'hwech bugel o doe, pevar a vevas pelloc'h eget o bloavezhioù kentañ:
* Clémentine Marie Wilhelmine (1841-1881), kontez Alexandre Orlovsky) ;
* Charles Maurice Camille (1843-1917), 4vet dug Dino, 2vet markiz Talleyrand ;
* Elisabeth Alexandrine Florence (1844-1880) kontez Hans d'Oppersdorff ;
* Archambault Anatole Paul (1845-1918), 3vet markiz Talleyrand.

## Demidoff

A-raok e eured gant ar briñsez Mathilde e veze ar priñs rus Anatole Demidoff oc'h ober al lez da Valentine de Dino. Ha pa zimezas ar plac'h yaouank en 1839 e profas dezhi diamantoù koustus-bras, hep ma nec'has he fried, dug Dino.
E 1840 e voe promesa-dimeziñ etre ar priñs rus hag ar briñsez c'hall Mathilde Bonaparte, ha torret an darempred etre Anatole ha Valentine, met adskoulmet e voe kenkent ha chomadenn gentañ ar priñs e Pariz.
Demidoff a roas skouarnadoù d'e wreg, un doare efedus da lakaat fin d'o darempred.
Mervel a reas Valentine e 1891. Beziet e voe e Pariz er vered Père-Lachaise .
# Valentinian II

Flavius Valentinianus Iunior Augustus (371-392) a voe impalaer roman ar C'hornog dindan an anv Valentinian II eus 375 betek e varv 392.
Mab e oa da Valentinian Iañ ha da Justina, e eil gwreg.

## Buhez

E 375, e vreur an impalaer Flavius Gratianus a voe ezvezant pa varvas o zad, neuze e voe disklêriet Flavius Valentinianus Iunior Augustus evel impalaer, hag eñ pevar bloaz hepken, d'an 22 a viz Du 375.
Asantiñ a reas Flavius Gratianus rannañ an impalaeriezh dre reiñ Illyria d'e vreur ; eno e voe sikouret an impalaer yaouank gant ar prefed Sextus Claudius Petronius Probus (358-390) ha ar magister equitum Flavius Merobaudes.
Pa varvas Flavius Gratianus e 383 e oa tri impalaer : Magnus Clemens Maximus en Augusta Treverorum, Valentinian II dindan gward e vamm Justina, ha Theodosius Iañ e Kergustentin.
Harpañ an arianegezh a reas Justina, ha skoazellañ ar baganiz evel Vettius Agorius Praetextatus (c. 310 - 384) ha Quintus Aurelius Memmius Symmachus (c. 340 - c. 394).
E 387 e voe skarzhet Valentinian gant Magnus Clemens Maximus hag a gemeras Roma kent aloubiñ Italia; en entremar e chomas Theodosius Iañ, met dre ma oa intañv hag ad-dimezet gant Galla, anezhi c'hoar Valentinian II, e savas enep an alouber : p'edo Valentinian o tilestrañ e genoù ar stêr Diber e voe trec'het Magnus Clemens Maximus gant Theodosius en Aquileia.
Distreiñ da Vienna Allobrogum, e gêr-benn, a reas Valentinian II; eno e voe drouklazhet d'ar 15 a viz Mae 392 gant ur jeneral frank anvet Arbogast (c. 310 - 384), anezhañ ar magister militium karget gant Theodosius da wareziñ an impalaer yaouank.
Gant Arbogast end-eeun e voe anvet ar pagan Flavius Eugenius Augustus da impalaer a-enep Theodosius Iañ.

## Pennadoù kar

* Roll an impalaerien roman

## Notennoù

* ↑ E Friuli-Venezia Giulia hiziv.
# Valentinian III

Valentinian III (419 – 455) a voe impalaer roman ar C'hornôg eus 424 da 455.

## E vuhez

Mab e oa da Constantius III, a voe anvet da Impalaer roman ar C'hornôg en 421, a-gevret gant Honorius (395-423) . E vamm, Galla Placidia (388-450), a oa merc'h da Theodosius Iañ (379-395), impalaer roman ar reter. Ur c'hoar en doa, Honoria.

### Valentinian III

Pa varvas Honorius en miz Eost 423 edo Galla Placidia hag he bugale e Constantinopolis e lez Theodosius II. Diaes e voe anvidigezh an impalaer nevez. En Kerzu 423 e voe anvet gant Sened Roma un impalaer nevez, Yann e anv. Valentinian a voe anvet da Caesar d'an 23 a viz Here 424 ; un tamm brezel a voe en Italia da gas kuit ar Yann-se, ha setu anvet Valentinian da impalaer d'an 23 a viz Here 425, hag eñ c'hwec'h vloaz.
Karget e voe e vamm, Galla Placidia, da ren evel rejantez, hag a-bouez e voe he ren, a badas betek he marv en 450.

### Eured

En miz Here 437 e timezas e Kergustentin d'e geniterv Licinia Eudoxia, merc'h da Theodosius II . Ne zistroas da Ravenna, kêrbenn impalaeriezh ar C'hornôg abaoe ren Honorius, nemet en nevezamzer 438, goude tremen ar goañvezh e Thessalonika. Div verc'h o doe : Eudocia ha Placidia.
# Valentín Paz-Andrade

Valentín Paz Andrade (Pontevedra, 1899 - Vigo, 1987) a oa ur skrivagner, armerzhelour ha politikour eus Galiza a oa gouestlet dezhañ Devezh al lizhiri galizek e 2012.

## Buhez

E 1921 e oa tapet e aotreegezh war ar Gwir gantañ er Skol-Vreur Santiago de Compostela ha d’ar 1922 e oa rener ar gazetenn Galicia. Diario de Vigo. E 1934 e krog da stourm er Partido galeguista hag en deus kemeret perzh e skridaozerezh statud emrenerezh Galiza. E-pad ar Brezel diabarzh Spagn e rankas tec’hel. Diwezhatoc’h e oa harluet e Verín, Castro Caldelas, A Pobra de Trives ha Villanueva de la Serena (e proviñs Badajoz) Goude ez eo bet unan eus diazezerion an embreregezh Pescanova, ha d'ar 1960 e teuas da vezañ prezidant anezhi. Bet e oa bet teknikour war ar pesketaerezh ar FAO en Amerika hag ezel an Skol-uhel Ar'hantina ar produerezh (Instituto Argentino de la Producción). Ezel e oa ivez eus an Akademiezh ar skiantoù Galicia hag eus Akademiaezh roueel Galicia. War un dro en deus darempredet kelc'hioù galizegour ha kenlabourat a rae gant ar gelaouenn Grial, hag er c'hazetennoù El País, La Vanguardia, El Faro de Vigo ivez. E votadegoù 1977 e voe dilennet senedour e proviñs Pontevedra e-barzh al listenn Candidatura Democrática Galega.

## Oberennoù
### Esaeoù

* Galicia como Tarea (1959). (es)
* La anunciación de Valle-Inclán (1967). (es)
* La marginacíón de Galicia (1970). (es)
* A galecidade na obra de Guimarães Rosa (1978). (gl)
* Castelao na luz e na sombra (1982). (gl)
* Galiza lavra a sua imagem (1985). (pt)
* Transferencias etnológicas de Galicia (es)

### Diwar-benn aferioù pesketa

* Los puertos nacionales de pesca. Aportacíón de Vigo al estudio del problema (1928). (es)
* Producción y fluctuación de las pesquerías (1954). (es)
* Sistema económico de la pesca en Galicia (1958). (es)
* Los derechos sobre el espacio marítimo (1960). (es)
* El capital como factor del desarrollo de Galicia (1970). (es)
* El concepto de zona económica en el nuevo derecho del mar (1974). (es)

### Barzhoniezh

* Soldado da morte (1921). (gl)
* Pranto matricial (1954) (gl)
* Llanto materno (1955). (es)
* Sementeira do vento (1968). (gl)
* Cen chaves de sombra (1979). (gl)

## Notennoù

* ↑ Academia Galega das Ciencias
* ↑ Real Academia Galega

## Liammoù diavaez

a vo kavet e Wikimedia Commons.
* Paz Andrade, Enciclopedia Galega Universal (gl).
# Valentinus

Valentinus zo un anv-tud latin gourel.

## Gerdarzh

Eus ar ger latin "valens" hag a dalv kement ha "yac'h, kreñv".

## Tud
### Tud a Iliz

* Sant Valentinus, sant kristen
* Valentinus (Gnostic) (marvet war-dro 150), doueoniour kristen,
* Valentinus Smalcius (1572–1622), doueoniour
* Valentinus Paquay (1828–1905), lean

### Impalaerien ha kevezerien

* Valentinus (emsaver), harluad roman en Enez Vreizh er IVvet kantved;
* Valentinus (jeneral) (marvet e 644), jeneral bizantat, tad d'an impalaerez Fausta.

### Skiantourien

* Basilius Valentinus, manac'h en Erfurt er XVvet kantved;
* Valentinus Lublinus, fizikour polonat er XVIvet kantved;
* Valentinus Otho (died 1603), German mathematician and astronomer
* Valentinus Nabodus (1523–1593), German mathematician, astronomer and astrologer

## Traoù all

* Anacyclus valentinus, ur spesad plant

## Gwelet ivez

* Valentin, anv-badez
* Valentine
* Valentinian
* Valentina, diwar Valentinus
* Valentine
# Valentí Almirall

Valentí Almirall i Llozer (distaget [bəɫənˈti əɫmiˈɾaʎ] e katalaneg ; 8 Meurzh 1841 – 20 Mezheven 1904) a oa ur c'hazetenner hag ur politiker katalan hag a seller outañ evel unan eus diazezerien ar vroadelouriezh katalan eus an tu-kleiz.
Gantañ e voe savet an Diari Català e 1879, ar pemdezieg kentañ e katalaneg.

## Liamm diavaez

* Biografia de Valentí Almirall (ca)
# Valentinianus

Valentinianus zo anv latin tri impalaer roman :
* Valentinian Iañ, impalaer roman adalek 321 betek 375, mab da Gratian an Henañ, anavezet ivez evel Valentinian Veur.
* Valentinian II (371 – 392)
* Valentinian III (419 – 455)

## Tud all

* Valentinius, doueoniour ha diazezer ar valentinianegezh, anavezet ivez evel Valentinian,
* Tierniezh Valentinianus, pe an Dierniezh valentinian, un dierniezh impalaerel roman diazezet gant Valentinian Iañ

## Pennadoù kar

* Valentin
* Valentine
* Valentinian
* Valentinus
* Valentinius
# Valenza

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Valenza, anv meur a lec'h :
* València, comune spagnolo
* Valença (Valenza, Valence), comune francese
* Valenza, kumun italian
# Valenza (Italia)

Valenza zo ur gumun en Italia, e Piemonte, e proviñs Alessandria.
# Valdemoro-Sierra

Valdemoro-Sierra zo ur gumun e Spagn, e proviñs Cuenca, e kumuniezh emren Kastilha-La Mancha.
# Valdenebro

Valdenebro zo ur gumun e Spagn, e Proviñs Soria, e kumuniezh emren Kastilha ha León.
# Valdemeca

Valdemeca zo ur gumun eus Proviñs Cuenca e Spagn.
# Valdemoro

Valdemoro zo ur gumun e Spagn, hag unan eus ar 179 kumun a zo e kumuniezh Madrid.
# Valdengo

Valdengo zo ur gumun eus Italia, e proviñs Biella, e rannvro Piemonte.
# Valdemorales

Valdemorales a zo ur gumun e Spagn, e Proviñs Cáceres, e Kumuniezh Emren Extremadura.
# Valdemorillo

Valdemorillo zo ur gumun e Spagn, hag unan eus ar 179 kumun a zo e kumuniezh Madrid.
# Valdenebro de los Valles

Valdenebro de los Valles zo ur gumun eus Spagn, e proviñs Valladolid, en Kastilha ha León.
# Valdeobispo

Valdeobispo a zo ur gumun e Spagn, e Proviñs Cáceres, e Kumuniezh Emren Extremadura.
# Valdemorillo de la Sierra

Valdemorillo de la Sierra zo ur gumun eus Proviñs Cuenca e Spagn.
# Stad pobl Reuß

Stad pobl Reuß (alamaneg : Volksstaat Reuß) a voe ur stad alaman berrbad krouet e 1919, e-kerzh an darvoudoù kent da grouidigezh Republik Weimar.

## Istor

A-raok ar Brezel-bed kentañ e veze gouarnet div briñselezh Reuß : (Reuß-Greiz pe Reuß-Gera) ha (Reuß-Schleiz) gant ar memes priñs, Herri XXVII e anv.
Da-heul trec'hidigezh 1918 e krogas an dispac'h en Alamagn : diskaer e voe an impalaeriezh alaman, hag ivez ar monarkiezhioù lec'h a yae d'ober anezhi. Priñselezhioù Reuß a zeuas da vezañ republikoù ha d'an 21 a viz Kerzu 1918 e teujont da vezañ ur gumuniezh unvan a-fet melestradur. D'an 2 a viz C'hwevrer 1919 e voe trec'h USPD (Strollad sokial-demokrat alaman dizalc'h) en dilennadegoù-rannvro aozet en div republik : 7 dileuriad diwar 15 e Reuß-Greiz ha 13 diwar 21 e Reuß-Schleiz.
D'ar 4 a viz Ebrel 1919 e votas dileuridi Landtag an div republik e vefe krouet ur "Stad pobl" unvan. Ur vonrezih da c'hortoz a voe savet hag aozet ur gouarnamant unvan, ennañ ministred-stad : Karl von Brandenstein eus Gera ha William Oberländer eus Greiz.
Ar banniel du-ruz-aour a zeuas da vezañ arouez ar stad nevez krouet.
D'ar 1añ a viz Mae 1920 e voe strollet Stad pobl Reuß gant c'hwec'h stad vihan all, da grouiñ Land Thüringen.

## Liammoù diavaez

* Priñselezhioù Reuß-Gera ha Reuß-Greiz 1778-1919 (Reuß, Alamagn) : orin ar banniel
* Orin ar skoed ardamez
# Stade lavallois Mayenne Football Club

Ar Stade Lavallois Mayenne Football Club, pe Stade Lavallois ent-berr, a zo ur c'hlub mell-droad eus Bro-C'hall krouet d'ar 17 a viz Gouere 1902. Etre 1976 ha 1989 o deus c'hoariet e rummad kentañ ar c'hampionad. Abaoe 2009 e c'hoariont e Ligue 2. Brudet eo anv Michel Le Milinaire, bet gourdoner ar skipailh e-pad 24 bloaz.

## Roll loreidi

| Coupe UEFA Bet kemeret perzh (1añ-eil tro) : 1983 Coupe de la Ligue Estivale Trec'h: 1982, 1984 CFA (trede rummad) Beskampion (Frañs): 1965 Kampion (Kornog) : 1969 | D.H. Trec'h: Ouest 1964, Maine 1988 Kib Gambardella Trec'h: 1984 Coupe de l'Ouest Trec'h: 1949, 1964 Gourfennad: 1941, 1963 |

## Prezidanted

* Frañs Emile Sinoir :1902-?
* Frañs Eugène Brault
* Frañs Henri Bisson : 1947-1967
* Frañs Francis Le Basser, Henri Bisson : 1967-1971
* Frañs Henri Bisson : 1971-1975
* Frañs Henri Bisson : 1975-1986
* Frañs Louis Béchu : 1986-1989
* Frañs Jean Py : 1991-1995
* Frañs André Lucas : 1995-Du 2002
* Frañs Alain Desgages : Du 2002-Kerzu 2003
* Frañs Bruno Lucas : 2004-2007
* Frañs Philippe Jan : 2007-

## Gourdonerien

* Frañs André Sorel :1954-1958
* Frañs Robert Heuillard :1958-1963
* Frañs Jean Barré: 1963-1968
* Frañs Michel Le Millinaire : 1968-Here 1992
* Frañs Bernard Maligorne : Here 1992-1995
* Frañs Denis Troch : Genver 1995-1997
* Frañs Hervé Gauthier : 1997-2001
* Frañs Victor Zvunka : 2001-2003
* Frañs Francis Smerecki : 2003-Genver 2004
* Frañs Alex Dupont : Genver 2004-2004
* Frañs Denis Troch : 2004-2007
* Frañs Philippe Hinschberger : 2007-

## Liammoù diavaez

* (fr) Lec'hienn ofisiel ar c'hlub
* Ligue 2 2015–16
* AC Aiacciu • AJ Auxerre • FC Bourg-Péronnas • Stad Brest 29 • Clermont Foot • US Créteil-Lusitanos • Dijon FCO • Évian Thonon-Gaillard • Stade Lavallois • Le Havre AC • RC Lens • FC Metz • AS Nancy Lorraine • Nîmes Olympique • Niort FC • Paris FC • Red Star • FC Sochaux • Tours FC • Valenciennes FC